CELEX: 62016TA0010
Language: et
Date: 2018-09-25 00:00:00
Title: Kohtuasi T-10/16: Üldkohtu 25. septembri 2018. aasta otsus – GABO:mi versus komisjon (Vahekohtuklausel — Teadusuuringute, tehnoloogiaarenduse ja uute tehnoloogiate tutvustamise kuues ja seitsmes raamprogramm (2002–2006 ja 2007–2013) — Kirjad, milles nõutakse antud toetuste osalist tagasimaksmist — Võlateade — Nõuete tasaarvestamine — Hagi muutmine — Vastuvõetavus — Kulude rahastamiskõlblikkus — Usaldusfondis hoiavad vahendid — Kohustus kirjendada kulud lepingpoole raamatupidamisarvestuses — Vastavus lepingupoole asukoha liikmesriigis kasutatavatele raamatupidamiseeeskirjadele — Õiguskindlus — Õiguspärane ootus — Hea juhtimistava — Läbipaistvus — Õigus olla ära kuulatud — Proportsionaalsus)

12.11.2018   
            
            
               ET
            
            
               Euroopa Liidu Teataja
            
            
               C 408/46
            
         
      Üldkohtu 25. septembri 2018. aasta otsus – GABO:mi versus komisjon
      (Kohtuasi T-10/16) (1)
      
      ((Vahekohtuklausel - Teadusuuringute, tehnoloogiaarenduse ja uute tehnoloogiate tutvustamise kuues ja seitsmes raamprogramm (2002–2006 ja 2007–2013) - Kirjad, milles nõutakse antud toetuste osalist tagasimaksmist - Võlateade - Nõuete tasaarvestamine - Hagi muutmine - Vastuvõetavus - Kulude rahastamiskõlblikkus - Usaldusfondis hoiavad vahendid - Kohustus kirjendada kulud lepingpoole raamatupidamisarvestuses - Vastavus lepingupoole asukoha liikmesriigis kasutatavatele raamatupidamiseeeskirjadele - Õiguskindlus - Õiguspärane ootus - Hea juhtimistava - Läbipaistvus - Õigus olla ära kuulatud - Proportsionaalsus))
      (2018/C 408/58)
      Kohtumenetluse keel: inglise
      
         Pooled
      
      
         Hageja: GABO:mi Gesellschaft für Ablauforganisation:milliarium mbH & Co. KG (München, Saksamaa) (esindajad: advokaadid M. Ahlhaus ja C. Mayer)
      
         Kostja: Euroopa Komisjon (esindajad: S. Delaude, S. Lejeune ja M. Siekierzyńska, hiljem S. Delaude ja M. Siekierzyńska)
      
         Ese
      
      Esiteks ELTL artiklil 272 põhinev nõue, millega palutakse tuvastada, et nõue, mis kahe 2. detsembri 2015. aasta teabekirja ja 2. detsembri 2015. aasta võlateate kohaselt on tekkinud 1 770 417,29 euro suurusest võlast, ei ole tekkinud, ja teiseks ELTL artiklil 263 põhinev nõue, millega palutakse tühistada nii tasaarvestamisotsused, mis sisalduvad vastavalt 16. ja 21. detsembril 2015 ning 14. jaanuaril, 26. aprillil ja 3. mail 2016 dateeritud seitsmes kirjas ja millega soovitakse iga asjasse puutuv makse tasaarvestada hageja oletatava võlaga, kui ka nimetatud võlateade ja teabekirjad.
      
         Resolutsioon
      
      
                  1.
               
               
                  Euroopa Komisjoni nõue GABO:mi Gesellschaft für Ablauforganisation:milliarium mbH & Co. KG vastu, mida on mainitud 2. detsembri 2015. aasta võlateates nr 3241514917 ja kahes 2. detsembri 2015. aasta teabekirjas, ei ole tekkinud osas, mis puudutab „reiside või koosolekute üldeelarve“ raames deklareeritud kulusid ning nendega seotud kindlasummalisi hüvitisi.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta poolte kohtukulud nende endi kanda.
               
            
         (1)  ELT C 111, 29.3.2016.